Miestny úrad mestskej časti Bratislava-Petržalka

Materiál na rokovanie Miestneho zastupiteľstva
mestskej časti Bratislava-Petržalka
dňa 1. júla 2008

Materiál číslo:  201/2008

K bodu: Všeobecne záväzné nariadenie mestskej časti Bratislava-Petržalka, ktorým sa mení a dopĺňa Všeobecne záväzné nariadenie č. 3/2004 o školských obvodoch základných škôl v mestskej časti Bratislava-Petržalka___________________________________

Predkladá:							Návrh uznesenia:

Marián Miškanin 						Miestne zastupiteľstvo mestskej prednosta								časti Bratislava-Petržalka 

								sa   u z n á š a

								na Všeobecne záväznom nariadení
mestskej časti Bratislava-Petržalka (VZN), ktorým sa mení a dopĺňa VZN č.3/ 2004 o  školských obvodoch základných škôl  mestskej časti Bratislava-Petržalka

Prerokované: 
-	v školskej komisii 9. mája 2008
-	v MR 17. júna 2008	

Spracovateľ:
Mgr. Elena Poláková
vedúca oddelenia
a odborní zamestnanci oddelenia
školstva, kultúry a športu

Dôvodová správa

Miestne zastupiteľstvo mestskej časti Bratislava-Petržalka podľa § 15 ods. 2 písm. a) zákona č. 377/1990 Zb. o hlavnom meste Slovenskej republiky Bratislave v znení neskorších predpisov, § 6 ods.1 zákona č. 369/1990 Zb. o obecnom zriadení v znení neskorších predpisov, 
§ 8 ods. 1 a 2) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov, prílohy č. 1 ab, položka č. 23 Štatútu hlavného mesta Slovenskej republiky Bratislavy sa uznieslo na Všeobecne záväznom nariadení mestskej časti Bratislava-Petržalka č. 3 z 23. novembra 2004 o školských obvodoch základných škôl v mestskej časti Bratislava-Petržalka
Na základe realizovanej rozsiahlej výstavby obytných domov na Šustekovej ulici a spojením Základnej školy na Pankúchovej 4 so Základnou školou na M. C. Sklodowskej 1 došlo k procesu zväčšovania školského obvodu ZŠ na Pankúchovej 4. Po prehodnotení školských obvodov s riaditeľmi ZŠ na Pankúchovej 4 a ZŠ na Lachovej 1 sa ukázalo ako potrebné upraviť školské obvody uvedených základných škôl.
Po navrhovanej úprave oboch školských obvodov vznikne vyváženejšie prostredie pre zabezpečenie povinnej školskej dochádzky v tejto časti mestskej časti Bratislava-Petržalka.
	Materiál bol prerokovaný v školskej komisii dňa  9.6.2008  a jednohlasne odporučený na schválenie.
Materiál bol na pripomienkové konanie vyvesený na internetovej stránke mestskej časti a na úradnej tabuli.

V zmysle uznesenia Miestnej rady mestskej časti Bratislava-Petržalka č. 169 z 18. marca 2008 predkladáme v rámci doložky nasledovné informácie:
1.	Rozpočtová doložka
-	schválenie predkladaného návrhu nepredpokladá dopad na obecný rozpočet.
2.	Finančná doložka
-	schválenie predkladaného návrhu nebude mať finančný dopad na obyvateľov mestskej časti Bratislava-Petržalka.
3.	Ekonomická doložka
-	schválenie predkladaného návrhu nebude mať dopad na hospodárenie podnikateľskej sféry mestskej časti Bratislava-Petržalka.
4.	Environmentálna doložka
-	schválenie predkladaného návrhu nebude mať dopad na životné prostredie.
5.	Doložka zlučiteľnosti
- uvedený návrh je v súlade so zákonom č. 369/1990 Zb. v znení neskorších predpisov, v súlade so zákonom č. 377/1990 Zb. v znení neskorších predpisov a v súlade so zákonom č. 596/2003 Z. z. v znení neskorších predpisov.

	

N á v r h
Všeobecne záväzné nariadenie
mestskej časti Bratislava-Petržalka,
ktorým sa mení a dopĺňa VZN č. 3/2004 o školských obvodoch základných škôl v mestskej časti Bratislava-Petržalka

Podľa § 15 ods. 2 písm. a) zákona č. 377/1990 Zb. o hlavnom meste Slovenskej republiky Bratislave v znení neskorších predpisov, § 6 ods.1 zákona č. 369/1990 Zb. o obecnom zriadení v znení neskorších predpisov, § 8 ods. 1 a 2) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov, prílohy č. 1 ab, položka č. 23, Štatútu hlavného mesta Slovenskej republiky Bratislavy sa Miestne zastupiteľstvo mestskej časti Bratislava-Petržalka uznieslo na tomto Všeobecne záväznom nariadení mestskej časti Bratislava-Petržalka (ďalej len „nariadenie“), ktorým sa mení a dopĺňa nariadenie č. 3/2004 o školských obvodoch základných škôl v mestskej časti Bratislava-Petržalka.

čl. 1
Školské obvody 

Školské obvody základných škôl na území mestskej časti sa v nariadení č. 3/2004 o školských obvodoch základných škôl v mestskej časti Bratislava-Petržalka menia nasledovne:

1) § 5, odstavec 2, písmeno f) znie:
„V 6. školskom obvode pri Základnej škole so sídlom na Lachovej 1 sú tieto ulice:
Bosákova, Furdekova, Lachova, Mlynarovičova, Námestie hraničiarov (nepárne čísla), Haanova 1,3,11,13,15,17,19,21,31,33,35,37,39,41,14,14A.“

2) § 5, odstavec 2, písmeno h) znie:
„V 8. školskom obvode pri Základnej škole so sídlom na Pankúchovej 4 sú tieto ulice:
Bulíkova,  Blagoevova, Dolnozemská cesta, A. Gwerkovej, Haanova (párne čísla okrem č. 14,14A), Jankolova, Klokočova, Kočánkova, Mamateyova, Májová, M. Medveďovej, Pankúchova, Pobrežná, Poloreckého, Sosnová, M. C. Sklodowskej.

čl. 2
Účinnosť

Toto nariadenie nadobúda účinnosť dňom 1. septembra 2008.

                                                                                                                 Milan Ftáčnik
                                                                                                                      starosta